Сафаҗай татарларны Сергачта җыйды

	Түбән Новгород өлкәсе Пильна районы Сафаҗай авылының Мәскәүдә яшәүче бер төркем яшь егетләре 4 апрельдә Сергачның “Лидер” физкультура сәламәтләндерү комплексының бозына хоккей сөюче милләттәшләребезне җыйды. Татар командалары арасындагы турнир Бөек Җиңүнең 70 еллыгына багышланды. 	 Аның тантаналы ачу өлешендә Пильна район администрациясе башлыгы Сергай Бочканов, Сафаҗай һәм Петрякс авыллары башлыклары Фәрит Каюмов һәм Ансар Садретдинов, Сафаҗай мәктәбенең физкультура укытучысы Рөстәм Хәйретдинов чыгыш ясадылар, хоккейчыларга уңышлар теләделәр. Ә Мәскәүдән шушы турнирга махсус кайткан “Сафаҗай бүреләре” командасының уенчысы Әхмәт Аляутдинов (фотода) сугыш кырында баш салганнарның рухына матур иттереп Коръән укыды, хәтем багышлады, дога кылды. 
	О.ХӨСӘИНОВ	
Туган як

	№   |  	


